Låneregler

Et lån er en avtale mellom to parter. En avtale hvor den ene parten, långiver, låner ut en eller flere gjenstander, og den andre parten, låntager/låner, påtar seg ansvar for og forpliktelse til å levere tilbake gjenstandene etter endt låneperiode. Gjenstander er videre definert som utstyr. Fritt Fram er långiver og låntager/låner defineres som den personen som utstyr registreres på, i hans/hennes låneprofil. Avtalen mellom långiver og låner er beskrevet videre i dette dokumentet som låneregler. **Låner er selv pliktig til å lese lånereglene**.

1. Lånekort

Alle med adresse og gyldig oppholdstillatelse i Norge kan få lånekort mot å vise legitimasjon. Personer under 18 år trenger underskrift fra foresatt for å få lånekort. Om du er under 18 og ønsker å opprette lånekort, ha med en foresatt eller ta med et skjema hjem for signering. Dette er for å sikre at foreldre og låner har lest og akseptert lånereglene. **Låneren oppretter låneprofil i vår database med/uten lånekort ved at lånereglene er lest og akseptert.** **Låner er selv pliktig til å lese lånereglene**. **Ved oppretting av låneprofil aksepterer låner låneregler. Hvis du ikke godtar lånereglene kan du ikke låne utstyr.** Adresseforandring, ny e-postadresse, nytt mobilnummer eller tap av lånekort må meldes til Fritt Fram. Nytt kort skrives ut i henhold til gjeldende gebyrsatser på kommunenes hjemmesider.

1. Ansvar

Lånekortet er personlig, det kan ikke overdras og må alltid vises ved lån. **Låner er ansvarlig for alt som lånes på hans / hennes kort og låneprofil.** Det er ikke tillat å leie utstyr bort til andre privatpersoner eller aktører medfølgende egen fortjeneste. Brudd på lånereglement kan føre til tap av låneretten. Det er lånerens ansvar å levere utstyret tilbake i samme tilstand som ved utlån, som kan medføre rengjøring/vedlikehold av låner.

1. Låneperiode

**Normal låneperiode er 7 dager**. Låneperioden er fra utstyret er hentet til det er levert tilbake til Fritt Fram. Reservasjon av utstyr er ikke mulig. I spesielle tilfeller kan utvidet lånetid avtales. Lånetid som ikke overholdes kan føre til tap av lånerett og sperring av kort i bestemt tid. Utstyr som ikke leveres tilbake blir fakturert for erstatning.

1. Bruk

**All bruk av utstyr skjer på eget ansvar**. Det er opp til låner å vurdere om utstyret passer etter personlige forutsetninger. Låner er selv ansvarlig for å ha nødvendig ferdigheter og kompetanse for å bruke utstyret på en forsvarlig måte, slik at verken personer eller material kommer til skade. Fritt Fram er aldri ansvarlig for skader og hendelser som måtte oppstå i bruk av lånt utstyr.

1. Erstatningskrav

Fritt Fram er et gratis lavterskeltilbud, derfor regnes ikke normal slitasje som erstatningspliktig. Normal slitasje defineres som merker, riper og diverse av mindre betydning som ikke hindrer utstyret til videre bruk uten komplikasjoner og reparasjoner. Dersom det oppstår nevneverdige skader på utstyr har låner meldeplikt til Fritt Fram snarest. Nevneverdige skader defineres der utstyr ikke lengre er i brukbar tilstand der reparasjon er nødvendig for videre bruk. Ved skader eller mistanke om potensiell skade som kan ødelegge utstyret, er låner ansvarlig for å ikke bruke utstyret videre. Ved slike tilfeller skal utstyret leveres tilbake snarest. **Slitasje og ødeleggelse utover det som defineres som normal slitasje, kan medføre erstatningskrav for å reparere eller erstatte utstyr.** Hærverk medfører alltid erstatningskrav. Uhell kan medføre erstatningskrav. Frastjålet utstyr skal meldes til oss så fort som mulig og kan medføre erstatningskrav. Episoder med tap, unormal slitasje, brudd på låneperiode, uhell og hærverk kan medføre tap av lånerett. Långivers personal, våre ansatte, avgjør om låntager/låner er erstatningspliktig i alle episoder og situasjoner med utgangspunkt i denne avtalen, lånereglene.

1. Personvern og taushetsplikt

Nødvendige personopplysninger for å registrere en låneprofil er; Fullt navn, Fødselsdato, Adresse, Telefonnummer og Epost. Disse personopplysningene benyttes på følgende punkter;

* Brukerregistering knyttet lånekort
* Registrere lån
* Historikk til fremtidige lån/ hendelser/ anonymisert total statistikk
* Kommunikasjon med Låner ang. påminnelse, fornying, erstatning
* Kommunikasjon med Låner ved brudd på reglementet

Fritt Frams personale har taushetsplikt om brukeropplysninger og lån.

Denne Avtalen er underlagt og tolkes etter norsk rett.